Marketing per e-commerce - Marketingamida\nPost de las categories e-commerce, marketing estratègic i marketing digital. Tiemps de lectura aproximat: 5 minuts.\nEl comerç electrònic i “lo” digital estan en clar auge. Existeixen innombrables articles parlant de la gestió d’una botiga online. En aquesta entrada del blog pretenc aprofundir i explicar-te què és el màrqueting per e-commerce i les principals estratègies de màrqueting per e-commerce que existeixen.\nFes clic a la secció que t’interessi visitar a l’índex de continguts.\nQuè és el marketing per e-commerce?\nCom fer un pla de marketing per e-commerce\nPrincipals estratègies de marketing per e-commerce\nEmail marketing, sms i notificacions push\nPotenciar la presència digital\nMillora de l’experiència d’usuari i procés de compra (UX y UI)\nPublicitat digital (sem i social ads)\nPermetre les ressenyes de producte i servei\nGenerar contingut de valor periòdicament\nEl màrqueting és elaborar la millor estratègia per arribar a uns objectius comercials i de negoci determinats. Per tant, fer màrqueting és crear vincle amb l’usuari per fer negoci, millorar negoci i visionar negoci per a un millor futur.\nPartint d’aquesta premissa, el màrqueting per comerç electrònic consisteix a aplicar estratègies de màrqueting a una botiga online: dissenyar i implementar el millor pla d’acció en el teu e-commerce per arribar a uns objectius determinats, normalment de creixement en vendes.\nComo fer un pla de marketing per e-commerce\nD’una forma molt resumida, dissenyar un pla de marketing per e-commerce passaria per:\nRealitzar un anàlisis intern del negoci i extern pel que fa a sector i entorn.\nDeterminar els objetius a aconseguir en el curt i mig plaç\nDefinir l’estratègia global de marketing per assolir aquests objectius\nRevisió recurrent i aplicar accions correctores si fa falta\nParlant de el punt 3, l’estratègia global de màrqueting implica aconseguir la combinació òptima d’accions en tots els canals que tinguin repercussió en el client utilitzant eines digitals i així assolir els objectius proposats.\nPrincipales estratègies de marketing per e-commerce\nMolts són els avantatges d’utilitzar tècniques d’email màrqueting amb els clients o subscriptors d’una botiga online. Per dir-ne algunes, la seva capacitat de penetració i d’arribar a la teva audiència target, la possibilitat de mesurament de la resposta de l’usuari, la personalització de missatge i disseny que permet i el seu baix cost versus el retorn que pot oferir-te. Això es pot combinar amb missatges sms o push mentre no siguem massa invasius. Algunes plataformes d’email màrqueting són Mailjet, ActiveCampaign o Mailchimp.\nMesurar tot el que passa a la web i app del teu comerç electrònic et permetrà prendre decisions basades en dades que procedeixen del comportament dels usuaris quan naveguen. És imprescindible tenir ben configurat Google Analytics en combinació amb Google Search Console i recolzar-se en Google Tag Manager.\nLes xarxes socials cobren un paper cada vegada més important dins de les estratègies de màrqueting per a e-commerce. Els seus principals usos serien el compartir contingut amb la intenció de crear marca o comunitat, fer servir les xarxes per a realitzar campanyes de publicitat o social ads, utilitzar-les com a canal d’atenció a client i el social commerce o exposar els teus productes en xarxes socials (recorda que Facebook acaba d’anunciar Facebook Shops).\nPotenciar la presència digital de l'e-commerce\nImprescindible obrir i completar la nostra fitxa a Google My Business perquè ens trobin localment, introduir part del nostre catàleg a Google Shopping i plantejar-nos si hem de vendre a través d’Marketplaces com Amazon. També seria bo intentar estar present en algun directori o agregador de botigues en línia del nostre sector.\nMillorar l'experiència d'usuari i procés de compra (UX y UI)\nRecordem que la web i app han de ser un facilitador de la compra, per tant, optimitzar la usabilitat de la interfície de la botiga online i millorar l’experiència de navegació de l’usuari ens portarà a incrementar l’índex de conversió o CRO al nostre comerç electrònic . Eines com Hotjar et poden ajudar. Recorda tenir tot ben implementat per a la versió mòbil, mobile first.\nPublicitat digital (sem y social ads)\nEl màrqueting per e-commerce amb la intenció de portar trànsit al la botiga en línia passa per realitzar campanyes de publicitat digital, ja sigui en cercadors mitjançant Google Ads o publicitant el teu e-commerce en xarxes socials amb Facebook Ads i Instagram Ads. Posa en marxa una landing page per a cada campanya publicitària. Personalitza-la perquè els usuaris que arribin procedents dels anuncis tinguin un aterratge al teu e-commerce d’acord amb el que busquen. Utilitza també el retargeting per impactar de nou a usuaris que han visitat algunes de les teves pàgines.\nHi ha estudis que parlen que més d’un 70% dels usuaris veuen condicionada la seva compra per les ressenyes de producte i del venedor a la plataforma d’Amazon. Permetre les ressenyes humanitza el producte i la marca i augmenta la confiança. Plataformes de botigues en línia com Woocommerce, Prestashop o Shopify ja tenen les seves aplicacions per a possibilitar les ressenyes i comentaris de producte.\nTener la estructura de nuestro sitio web, de nuestras páginas de categorías y nuestra ficha de producto optimizados para SEO nos ayudará a captar tráfico sin necesidad de hacer siempre gasto en publicidad digital. La mejora en Seo debe realizarse de forma constante y da sus frutos en el medio y largo plazo. Algunas herramientas para analizar el seo de tu sitio web son Google Search Console, GTMetrix, Majestic, Moz o Semrush.\nEl contingut et diferencia i és imprescindible per captar trànsit. Després pots compartir-lo ja sigui en el teu newsletter, en xarxes socials, banners, en fòrums, etc. Crear un blog on escriguis textos com el que estàs llegint ajuda a posicionar el teu lloc web. Compartir vídeos a Facebook i Instagram Live, utilitzar els seus stories, crear un canal de Youtube o podcast poden ajudar-te a fidelitzar encara més la teva audiència. L’important és que el contingut sigui original i útil per a l’usuari: pensa en ofertes, sortejos, vídeos explicatius, demostracions, exemples d’ús, etc.\nParlem d’estratègies de màrqueting per a comerç electrònic, però no hem de descuidar la part humana de l’procés, la personal. Això va d’infondre confiança, de crear vincle. Oferir una atenció a client àgil i per diversos canals de comunicació (xat, correu electrònic, telèfon, WhatsApp, etc) potenciarà la confiança que els clients tinguin en el nostre comerç electrònic.\nExisteixen moltes altres accions que pots desenvolupar: venda creuada, ofertes i rebaixes, inbound màrqueting, etc. Combinar totes aquestes eines i estratègies de màrqueting en la seva justa mesura dins el pla de màrqueting global per al teu comerç electrònic és el que pot conduir-te a l’èxit.\nEtiquetes: e-commerce, marketing, marketing per e-commerce, tenda online


PERE ANTONI PONS 11/04/2012 00:00\nEl dia 13 de gener del 2007 va aparèixer al fons d'un barranc el cadàver de Miguel Grima, l'alcalde de Fago, un petit poble del Pirineu aragonès d'un centenar de cases, "amb 33 veïns empadronats i, a l'hivern, una dotzena d'habitants". El periodista Carles Porta va anar-hi a cobrir la notícia i es va allotjar a la casa de Santiago Mainar, ramader i agent forestal, l'únic veí del poble disposat a atendre els periodistes i a parlar sense embuts de l'actitud "despòtica i tirànica" del difunt. Al cap de tres setmanes, la detenció de Mainar va empènyer Porta a tornar-se a interessar pel cas. El resultat d'aquell interès, que es va allargar durant quatre anys, és un llibre excel·lent, Fago. Si et diuen que el teu germà és un assassí , una novel·la de no-ficció o un reportatge periodístic de llarg alè que recrea i explora la dimensió criminal, però també la humana, sociopolítica, ideològica i moral d'aquella història encara plena de clarobscurs.\nEl procés de confecció d'un llibre d'aquesta naturalesa és, no cal insistir-hi, molt llarg i ple de paranys: laboriosíssim. No només per l'enorme quantitat d'hores que Porta ha dedicat a documentar-se -lectura del sumari del cas, escolta de declaracions, etc.-, sinó també pel seguiment que ha fet in situ de totes les etapes del procés, la qual cosa li ha permès establir una relació de confiança amb els principals protagonistes i alguns dels testimonis crucials de la història, i de parlar-hi llargament. Sobretot, amb el mateix Santiago i amb la seva germana gran, la Marisa, el vertader motor dramàtic -al més pur estil de les heroïnes tràgiques- del llibre, la qual ho deixa tot de banda per demostrar la innocència del seu germà.\nL'autor fa molt bona feina a l'hora de descriure amb vivor i agilitat els diferents escenaris i situacions. L'ambient enverinat que es vivia des de feia molts d'anys a Fago, podrit per una secular tradició de caciquisme: tot plegat, esclar, molt tètricament segle XIX. La rutina de Santiago a la presó mentre espera el judici: quotidianitat, companys de cel·la, visites dels familiars, intercanvi de cartes amb una amiga de joventut amb qui emprèn una relació sentimental. I, last but not least , la terbolesa del context en què es desenvolupa el cas. Com si es tractés d'una novel·la negra, Fago ofereix una exploració crítica, subtil però contundent, de la societat espanyola: les irregularitats i negligències de la Guàrdia Civil, la voracitat carronyaire del periodisme sensacionalista, l'amoralitat d'alguns polítics, la inoperància de la justícia...\nTanmateix, el gran encert de Porta és l'habilitat amb què conjuga els aspectes més íntims de la història -la relació entre els germans, la fe abnegada de la Marisa en la innocència del Santiago- amb el dramatisme carregat de suspens -realment Santiago Mainar és l'assassí?, i si ho és, va actuar sol?- que sempre requereix el relat d'una crònica criminal. En aquest sentit, és excel·lent la caracterització dels dos germans. D'una banda, hi ha la Marisa, valenta i amantíssima. De l'altra, hi ha el Santiago, que primer s'autoinculpa i després es declara innocent, i que aviat es mostra com un ingenu narcisista i megalòman, culte i molt ideologitzat, però d'una manera il·lusa i primitiva, amb aquella arrogància redemptorista de qui se sent just entre pecadors.\nGràcies a un estil directe i precís, que sempre va al gra i que s'abeura del nervi i la immediatesa del millor periodisme, i gràcies també a una estructura molt endreçada, que clarifica i fa apassionant una història truculenta però amb nombrosos punts foscos, la qualitat literària del llibre aviat es revela inapel·lable. Es podria dir que comparable a la qualitat d'una gran novel·la, però el periodisme del segle XX i del que hem viscut de XXI ha donat massa obres mestres per necessitar comparacions falsament ennoblidores.\nTrepidant però mai accelerada, inquietant però mai efectista, commovedora però sempre sòbria i amb ràfegues sorprenents d'humor, Fago és una obra profunda i poderosa. A més, sap treure partit d'aquell suplement d'intensitat -morbo més empatia- que sempre acompanya el relat d'uns fets reals.


De poc a res, el 'Procés' ressuscita amb les eleccions colonials | SETEMBRE\n«Quan aquí parlo d’independència, em refereixo a l’aparell legal que suposadament reconeguts juristes i professionals dels de veritat estaven fent des de feia temps amb una dedicació que els valia apel·latius més que positius»\n«Aquests dies assistim a la renúncia gradual a la República per part de molts dels que ja no l’apunten com a objectiu (i, per tant, ja no parlen de la seva consolidació)»\nJordi Martí Font | 15/11/2017 a les 11:58h\nArxivat a: El Diacrític, independència, autonomisme, procés sobiranista, processisme, República, independentisme\nAquesta notícia es va publicar originalment el 15/11/2017 i, per tant, la informació que hi apareix fa referència a la data especificada.\nCada dia que passa es confirmen més les sospites que algunes teníem des de ja fa temps i que hem anat expressant damunt paper tot sovint. És per això que, sense cap mena de dubte, el periodista Guillem Martínez mereixerà un carrer a cada poble de Catalunya en reconeixement a la seva abnegada feina d’informar-nos fil per randa de totes i cada una de les enredades i enredadetes de la colla que ha manat a Catalunya els darrers dos anys i mig –i abans i tot- per tal de no mostrar clarament que el Procés anava nu i qui manava i podia no tenia cap intenció de vestir-lo perquè ja li estava bé així.\nA les crítiques a aquesta colla, però, caldria afegir-hi l’autocrítica i crítica a la CUP, no per les mentides d’ICV-PSOE sobre si eren govern i tota la pesca sinó per la confiança dipositada en els mentiders compulsius i professionals de Convergència i la no denúncia constant del menysteniment absolut per part del Govern en els moments previs i posteriors als segons de vida de la nounada o no-nada República Catalana i a la seva independència. Jo no ho hagués fet millor, segur, però cal assumir que en aquest cas i moments, «llums i taquígrafs» no va deixar de ser un lema.\nQuan aquí parlo d’independència, em refereixo a l’aparell legal que suposadament reconeguts juristes i professionals dels de veritat estaven fent des de feia temps amb una dedicació que els valia apel·latius més que positius i en alguns casos lloances eternes. Parlo de la gent encorbatada, de poques paraules però moltes lleis, de mirada llunyana i mans fredes que ens havien de salvar de l’Estat espanyol i portar-nos, acomboiats enmig de bressols de cotó fluix, cap a la independència de la nostra terra... de legalitat a legalitat i sense tocar el tema.\nPer contra, si parlés de la República de la gent em remetria i reiteraria les meves paraules al voltant de la constitució de la República Catalana l’1 d’octubre i la seva ratificació el 3 del mateix mes i el passat 8 de novembre. Perquè la independència només la guanyarem, la ratificarem i la desenvoluparem al carrer. I és possible si hi anem i no deixem en mans de líders (falsos com tots els que es creuen ser-ho) les nostres decisions. Si la independència no fos possible, això d’Espanya Estat seria quelcom natural i totes sabem que és tan artificial com qualsevol dels altres estats que hi ha al món. Per tant, l’Estat espanyol és obra humana i, com qualsevol altra, és reformable, desmuntable i, sobretot, opinable, a pesar de les lleis, exèrcits, feixistes i suposats demòcrates que treballen i viuen per tot el contrari.\nAquests dies assistim a la renúncia gradual a la República per part de molts dels que ja no l’apunten com a objectiu (i, per tant, ja no parlen de la seva consolidació). Hem sentit com Puigdemont explicava a la premsa forana, des de Brussel·les, que va intentar negociar amb els resultats de l’1 d’octubre amb el Govern espanyol «altres formes d’encaix a Espanya», tot i que l’Estat espanyol sí que mai no falla i no li va fer cas.\nHem sentit com la consellera Ponsatí, al programa Via Lliure de RAC1, admetia que el seu Govern no estava «preparat» per proclamar la República tal i com ho va fer el 27-O. Pel que entenc que no era només Santi Vila qui no va fer allò que tocava quan tocava ja que si ho haguessin fet és més que clar que anys i anys de Govern permeten preparar allò que vindrà si és que realment ha de venir alguna cosa. Ara, com a mínim, ja sentim com algunes ja expliquen que el seu relat legalista i punt sobre com seria la independència de Catalunya era, com a mínim, equivocat.\nHem sentit l’Anna Simó, una persona de llarga trajectòria republicana, com afirmava en premsa que «En la pròxima legislatura, la via unilateral cap a la independència és impossible» referint-se als possibles resultats de les eleccions colonials que el Govern del PP ha convocat a Catalunya pel proper 21 de desembre. Mentre, Joan Tardà i Carles Campuzano, portaveus d'ERC i el PDECat al Congrés dels Diputats, coincidien a reconèixer que cal «més temps» per reforçar les majories socials que defensin la independència a les pàgines de l’Ara.\nComptat i debatut, la renúncia a la República i l’allargament del Procés no tan sols s’obre camí sinó que sembla que esdevindrà el centre de la campanya electoral més curta de la història de Catalunya, en la qual els efectes negatius de l’intent de proclamació de la República (aplicació del 155, presos polítics i Govern a l’exili) serviran de complement per obviar que del que anava tot això era d’independència, de drets socials i, en el nostre cas, de la possibilitat de canviar-ho tot en un marc de Països Catalans, que continua essent el meu espai nacional, el meu lloc al món.


Estació de Metro Jakob-Kaiser-Platz\nCerca hotels a prop de Estació de Metro Jakob-Kaiser-Platz\nEstació de Metro Jakob-Kaiser-Platz és un dels més reconeguts llocs de Berlín Agoda.com ha garantit els preus d'hotels més baixos prop de molts Estacions de tren, metro i autobús. Trobar l'hotel perfecte per a veure Estació de Metro Jakob-Kaiser-Platz és fàcil amb Agoda.com, amb opcions com Hotel Castell am Ku'damm i Hotel Pension Kima. Les reserves d'Hotel es fan fàcilment amb les reserves segures online d'Agoda.com per hotels propers a Estació de Metro Jakob-Kaiser-Platz. Eines de recerca apropiades i pàgines informatives d'hotels fan que trobar hotels a Berlín sigui fàcil. Amb més de 2 milions de comentaris de clients, més viatgers estan triant Agoda.com per reservar hotels a prop de Estació de Metro Jakob-Kaiser-Platz.\nHotels a prop de Estació de Metro Jakob-Kaiser-Platz el més proper\nMiróbile, ubicat a Charlottenburg, Berlín, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Miróbile asseguren una estada plaentera als seus clients. L'hotel ofereix habitació familiar, ascensor, àrea de fumadors per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, reproductor de DVD/CD, nevera a cada habitació. Durant el dia podeu gaudir de l'atmòsfera relaxant de jardí. Les seves instal.lacions de primera i una situació excelent fan de Miróbile la base perfecta per a gaudir de la seva estada a Berlín.\nEls millors hotels prop de Estació de Metro Jakob-Kaiser-Platz


Desenvolupament Botiga online Prestashop\nSi t’has plantejat que la teva empresa disposi d’una pàgina web orientada a la venda de productes i serveis a través de la xarxa, pots comptar amb la nostra ajuda i assessorament per al desenvolupament de la teva botiga online Prestashop.\nAmb una àmplia experiència en el desenvolupament de botigues virtuals, a Signia t’oferim el nostre servei de disseny i desenvolupament de comerç electrònic; en poc temps el teu negoci estarà disponible perquè els teus clients potencials puguin comprar directament a través d’Internet.\nA Signia apostem per la plataforma de codi obert Prestashop per al desenvolupament de botigues on-line.\nL’eina et permetrà administrar el teu catàleg de productes, gestionar les comandes de clients, aplicar descomptes, gestionar la publicitat a la pàgina i connectar amb les principals passarel·les de pagament disponibles al mercat.\nFes que el teu negoci s’expandeix a través d’Internet i converteix la teva pàgina web en el millor aliat de vendes per a l’empresa.\nDefinim el teu nínxol de mercat\nMillorem les teves ràtios de conversió\nT’ajudem a mesurar i analitzar els resultats


L'entitat | Centre Sant Martí\nL’objecte social de CSM ORG és la promoció, formació i integració dels col•lectius més desfavorits de la població per poder millorar les condicions de vida de les persones excloses i marginades de la societat mitjançant programes d’integració social, cultural i laboral.\nCSM ORG, treballa amb una perspectiva de gènere, fonamentada en els valors d’equitat entre homes i dones en tots els àmbits.\nTambé, construïm una xarxa social d’actuació on intervenen diferents sectors socials, donant als nostres serveis mirades diverses i multiculturals que enriqueixen el nostre fer i fonamenten la nostra pluralitat.\nOferir un servei d’informació, orientació, assessorament i acompanyament a la inserció laboral. Aquest programa, a través dels tècnics d’inserció laboral, ofereix un servei d'intermediació laboral que proporciona un suport integral que inclou totes les etapes del procés, des de la formació i la selecció fins a la pròpia incorporació de les persones.\nCampanyes de sensibilització dirigides a empreses i particulars per fomentar l’ incorporació laboral de col•lectius amb dificultats d’inserció.\nRepartiment d’aliments, en associació amb el banc dels aliments. Aquesta tasca es desenvolupa juntament amb el serveis socials del districte, que identifiquen les persones que es troben en risc i ens les fan arribar per tan de pogué proporcionar aquesta ajuda.\nPromoció, formació i integració dels col•lectius més desfavorits de la població per poder millorar les condicions de vida de les persones excloses i marginades de la societat, mitjançant programes d’integració social, cultural i laboral.\nSensibilització i difusió de la importància del treball comunitari i la integració dels sectors més vulnerables.\nFoment de la igualtat d’oportunitats, la participació i el desenvolupament de les dones dins de diversos sectors de la societat\nAjudar a la integració i a la inserció laboral de persones amb disminució.\nAfavorir la integració dels immigrants a la societat d'acollida, donant-los la informació, l’assessorament i desenvolupant programes específics d’integració social i laboral.\nDifondre i potenciar les manifestacions culturals i la diversitat cultural establint productes culturals oberts i participatius que siguin difusors i promotors de la integració multicultural.


Presentació del protocol 'La festa en pau!' , amb les associacions de veïns de Valls CEDIDA\nL’Ajuntament de Valls desplegarà aquest estiu el protocol contra les agressions sexistes en l’oci i la festa a les diferents celebracions i festes veïnals als barris de Valls. D’aquesta manera, la regidoria de Participació Ciutadana i Igualtat i les diferents associacions de veïns de Valls han acordat que durant les festes majors als barris es reparteixi material divulgatiu que, sota el lema “La festa en pau!”, informa dels detalls del protocol municipal i, a la vegada, estableix com actuar i a on s’han de dirigir els afectats en cas de patir una agressió. La regidora de Participació Ciutadana i Igualtat, Núria Gavarró, ha explicat que el protocol pretén "sensibilitzar a la ciutadania vallenca sobre les conductes sexistes" amb l'objectiu de "fer un pas més per promoure una ciutat igualitària i lliure d'actituds sexistes".\nPrèviament, des de l’Ajuntament s’han programat sessions formatives per tal de posar en coneixement dels diferents agents implicats en l’organització i el desenvolupament de les festes de barri els mecanismes per lluitar contra aquest tipus d’actituds violentes i discriminatòries. Avui mateix, s’ha presentat la iniciativa i s’ha lliurat material informatiu a representants de les diferents associacions de veïns.\nDe Sant Joan a les festes dels barris\nL’Ajuntament va posar en marxa per la Festa Major de Sant Joan del 2017 el protocol contra les agressions sexistes en l’oci i la festa per tal d’assegurar que en els espais on es desenvolupin els actes nocturn tothom pugui expressar-se lliurement i amb seguretat. Aquest protocol liderat per Participació Ciutadana i Igualtat es va treballar de forma transversal amb la regidories de Cultura, d’Acció Cívica i Joventut i de Seguretat Ciutadana junt amb els diferents agents d’activitats d’àmbit festiu i d’oci de la ciutat i els cossos de seguretat. Precisametn, la regidora de Via Pública i Serveis, Dolors Farré, ha volgut destacar "la feina que no es veu i que hi ha al darrera per vetllar perquè tot estigui bé".\nEl protocol amb el lema “La Festa en pau” vol ser una eina de sensibilització a la ciutadania vallenca sobre les agressions sexistes i les conductes discriminatòries i a la vegada vol donar resposta a aquestes situacions en el marc de les festes i de l'oci, on es detecten, normalment, més conductes d’aquest tipus. El protocol fixa pautes sobre com actuar davant casos de violència sexista i contra la diversitat afectiva sexual i en funció del nivell d’agressió estableix on s’han de dirigir els afectats. A més, seguint amb la línia de tot el treball endegat des de la Regidoria de Participació Ciutadana i Igualtat per tal de garantir els drets de les persones LGTBI (lesbianes, gais, transsexuals, bisexuals i intersexuals), el protocol amplia el seu àmbit d’actuació a tot tipus de violències per raó de gènere, tan dones com col·lectiu LGTBI i vol lluitar contra les conductes sexistes que contribueixen a la desigualtat i la discriminació.\nPer la seva banda, el president de la Federació d'Associacions de Veïns de Valls, Andreu Garcia, ha celebrat que el protocol de la Festa Major de Sant Joan s'hagi fet extenssiu enguany a les festes dels barris i creu que "l'any vinent s'ha d'ampliar".\nUn altre dels objectius del protocol és que en els espais de festa no hi hagi discriminacions per raó de gènere; donar una resposta col·lectiva, amb corresponsabilitat davant de qualsevol agressió i/o discriminació, i apoderar l’entorn, per poder actuar davant qualsevol agressió i/o discriminació. En aquest sentit, el regidor de Cultura, Marc Ayala, ha explicat que en les sessions informatives també hi ha participat persones que es trobaran a les barres dels espais on hi hagi escenaris de concerts, com el del Pàrking del Barri Vell. Amb això es vol aconseguir que les persones afectades puguin rebre una resposta o orientació ràpida per saber on andreçar-se, en cas de detectar alguna actitud violenta o sexista.\nDesprés de la primera prova del protocol en el marc de la Festa Major de Sant Joan 2017 s’ha anat implementant de manera progressiva en els diferents esdeveniments festius de la ciutat i ara es farà un pas més ampliant-ho a les nombroses festes majors de barri que se celebren a Valls durant els mesos d’estiu.\nAquí es pot consultar el protocol contra les agressions sexistes en l'oci i la festa.


PSOE i Més Compromís celebren els actes centrals de campanya a València - À Punt\nLa situació de Ford, la llei electoral, la reforma fiscal i el sector agrícola, punts d'atenció de PP, Cs, Podem i Vox.\nVÍDEO | PSOE i Més Compromís celebren els actes centrals de campanya a València\n02 de novembre 2019 - 22:48\nPrimer i últim cap de setmana de campanya, amb actes de tots els partits, molts d'ells a la Comunitat Valenciana. Els candidats a la presidència del govern espanyol del PSOE i de Més Compromís, Pedro Sánchez i Íñigo Errejón, han visitat el territori valencià per a participar en els actes centrals de campanya.\nActe central dels socialistes a Mislata amb Sánchez\nA Mislata s'ha celebrat l'acte central del PSOE, amb la presència del cap de llista al Congrés per València, José Luis Ábalos; del secretari general del PSPV, Ximo Puig, i el candidat a la presidència del govern espanyol, Pedro Sánchez. Ábalos ha assenyalat que els principals reptes que haurà d'afrontar el futur govern espanyol són el conflicte amb Catalunya, la desigualtat i la desacceleració. També ha afirmat que, si en l'executiu participa l'extrema dreta, que considera impulsada per partits com PP i Ciutadans, els problemes no es resoldran.\nLa situació de Ford entra en la campanya del PP\nLa candidata del PP al Congrés per València, Belén Hoyo, ha reiterat la proposa d'abaixar impostos i d'apostar per un model sanitari públic de gestió privada. En un esmorzar amb militants a l'Eliana, en què també han participat la líder autonòmica, Isabel Bonig, i el candidat al Senat per València, Fernando de Rosa, la situació de la Ford ha entrat en el discurs de campanya. Hoyo ha criticat la reducció d'ajudes del Consell de 23 a 18 milions d'euros a la companyia.\nCiutadans proposa una reforma de la llei electoral\nCiutadans ha mantingut una reunió amb simpatitzants a Godella (Horta Nord), en què han analitzat el sistema electoral. El número dos de la llista al Congrés per València, Vicente Ten, ha afirmat que el règim electoral no representa tots els ciutadans igualment, i ha presentat deu reformes incloses en el programa, com ara la modificació del vot pregat, un sistema de llistes obertes, i l'abaixada al 3% del percentatge de vot mínim per a obtindre representació política.\nUnides Podem reivindica més drets laborals a Castelló\nEn un acte al parc de Ribalta, a Castelló, la candidata d'Unides Podem al Congrés per Castelló, Marisa Saavedra, ha reivindicat més drets laborals i que la gent puga arribar a finals de mes. La formació reclama més justícia social i posar fi a la precarització laboral i les portes giratòries. Des d'Unides Podem consideren que són el vot útil per a impulsar les polítiques socials i frenar l'entrada de la ultradreta al Congrés.\nVox fa campanya a Morella\nVox ha celebrat un dels seus actes de campanya a Morella, als Ports. Els candidats al Congrés i al Senat per Castelló, Alberto Asarta i Luis Andrés Cisneros, junt amb la presidenta provincial, Llanos Massó, han repartit informació al centre històric. Asarta ha afirmat que volen desmuntar tot allò fals que s'ha dit sobre el seu partit i ha destacat la prioritat sobre els problemes del sector agrícola, especialment de les olives i la taronja, a les comarques del nord.\nErrejón reclama responsabilitats al PSOE i a Podem en l'acte central de campanya de Més Compromís\nLa coalició electoral Més Compromís ha celebrat a València l'acte central de campanya. En el míting, que ha tingut lloc al teatre Olympia, el cap de llista per València, Joan Baldoví, ha demanat confiança a aquelles persones que van optar per votar el PSOE i Podem, un vot que ha qualificat d'inútil. Per la seua banda, el candidat a la presidència del govern espanyol, Íñigo Errejón, ha reclamat als líders d'aquests partits que dimitisquen si no són capaços de formar govern després de les eleccions.\nEsquerra Republicana del País Valencià demana l'alliberament dels independentistes empresonats\nEsquerra Republicana del País Valencià ha celebrat el seu acte central de campanya a la presó de Lledoners, a Barcelona, coincidint amb el míting organitzat pels republicans catalans. Davant del centre on compleixen condemna els líders independentistes sentenciats pel Suprem, el candidat del partit al Congrés per València, Jaume Ferrà, n'ha reivindicat l'alliberament. Ferrà també ha criticat el govern del Botànic, al qual ha responsabilitzat perquè el senyal de TV3 no arribe a la Comunitat Valenciana.


Eugeni Alemany viatja als EUA per aconseguir l'emoticona de la paella a WhatsApp - Diari La Veu\nEscriba el número 893501\nL'humorista Eugeni Alemany viatjarà a Silicon Valley per aconseguir l'emoticona de la paella en WhatsApp. La visita a Silicon Valley (San Francisco, EUA) té com a objectiu "fer campanya i visitar les grans empreses tecnològiques per convéncer-los que la paella mereix estar a WhatsApp ".\nSegons han destacat, "la paella és, juntament amb la pizza, l'hamburguesa o el sushi, un dels plats més coneguts del món. Una icona de la gastronomia espanyola i un pilar fonamental de la cultura valenciana. No és just que la cua de gamba arrebossada tinga el seu emoji i la paella no ".\nAixí, aquest divendres el còmic i la marca valenciana aniran a San Francisco. "Serà tot una aventura i l'anirem explicant en directe via Twitter a través del hashtag #PaellaEmoji", indiquen des de La Fallera.\n"Per a nosaltres és molt important donar suport i compartir aquestes xicotetes coses que són molt d'ací. Perquè són les que fan gran al poble valencià", han afegit.\nEscriba el número 956291


– 010 – Òpera – TURANDOT (🐌🐌🐌🐌🐌) de Giacomo Puccini – Gran Teatre del Liceu – (temp. 19/20 – espectacle 002) – 2019.10.24 |\nLa Turandot d’Aleu és espectacular, una proposta plena de metàfores visuals on el vestuari de Chu Uroz i la meravellosa il·luminació de Marco Filibeckç acompanyen el canvi continu de la configuració de l’escenari a partir d’una base giratòria i uns blocs d’escales que giren entorn d’una piràmide que també es mou. Un escenari que ha estat dissenyat pel mateix Aleu i l’escenògraf Carles Berga i on la piràmide representa el poder amb l’emperador a la cúspide i la princesa que habita a l’interior com si és tractes d’una presó meravellosa de la qual no vol sortir.\nLa Turandot d’Aleu és la regent d’un món virtual en el qual els seus súbdits estan dominats per ella. Una realitat virtual que gaudeixen gràcies a unes ulleres especials i en la que estan atrapats. Únicament Calaf, Timur i Liú resten al marge d’aquesta alienació. Calaf recollirà les ulleres de l’últim príncep ajusticiat i quedarà atrapat sota el domini de la “princesa de gel”. Les projeccions embolcallen les escenes, imatges en 3D projectades a manera de pensaments i records dels personatges, llums i colors electrònics que s’activen i canvien amb la veu i la música d’acord amb el rol de cadascú. La fantasia és total des del moment zero.\nL’argument és prou conegut però en aquesta versió Aleu vol deixar pales que Calaf és un assetjador i no respecta el “No” de Turandot, que acabarà descobrint l’amor, no a través de Calaf sinó de Liù.\nJosep Pons, director musical del Liceu, ens ha presentat una versió vitalista amb una sonoritat espectacular i una gran sensibilitat i cura en les parts més delicades. Els cors, fonamentals en aquesta òpera han estat a l’altura, d’una banda el Cor del Gran Teatre del Liceu dirigit per Conxita García i d’altra banda l’excel·lent interpretació dels cantaires del Cor Vivaldi.\nUn repartiment, de luxe, Iréne Theorin ha interpretat una Turandot freda i al mateix temps apassionada, amb una contundent projecció vocal. Jorge de León ha interpretat un correcte Calaf al que ha mancat força a la famosa ària “Nesun dorma” del tercer acte. Ermonela Jaho una Liú captivadora que ha desfermat l’entusiasme del públic amb la seva interpretació de “Signore ascolta” del tercer acte. La resta del repartiment ha estat formada per Alexander Vinogradov, un excel·lent Timur, Toni Marsol (Ping), Francisco Vas (Pang), Mikeldi Atxalandabaso (Pong), Chris Merritt (l’emperador), Maria Such i Marta Polo, serventes, Michael Borth (mandarí) i la veu de José Luis Casanova com a príncep de Pèrsia.\nCom diu la web del Liceu: Tres enigmes desvelats per un príncep sense nom: l’esperança, la sang i Turandot. Tres personatges clau per entendre el sentit del melodrama en clau pucciniana: Calaf, Liù i Turandot.\nDirecció d’escena i videocració: Franc Aleu\nCodirecció d’escena: Susana Gómez\nDirecció del cor Vivaldi-Petits Cantors de Catalunya: Òscar Boada\nRepartiment: Iréne Theorin, Chris Merritt, Alexander Vinogradov, Jorge de León, Ermonela Jaho, Toni Marsol, Francisco Vas, Mikeldi Atxalandabaso, Michael Borth, José Luis Casanova, Maria Such i Marta Polo.\nEscenografía: Carles Berga i Franc Aleu \_ Vestuari: Chu Uroz \_ Il.luminació: Marco Filibeckç \_ Tecnología multimèdia: José Vaaliña \_ Infografia 3d art: Nil Estany, Martina Ampuero i Romà Hereter.\nDurada: 2h 40’ (primer acte 35’– pausa tècnica 5’ – segon acte 50’- entreacte 30’ – tercer acte 40’)\n← – 009 – Hem tornat del nostre llarg viatge per PERÚ i BOLIVIA – 2019.10.24 – 011 – Teatre – SOUVENIRS (🐌🐌🐌🐌) – Antic Teatre – (temp. 19/20 – espectacle 003) – 2019.10.25 →


Rajoy demana als independentistes que substitueixin Puigdemont per un candidat que compleixi la llei | Espanya | EL PAÍS Catalunya\n“Ningú no podrà dir que el PP ha acceptat cap xantatge a Catalunya”, diu el president espanyol\nCòrdova 4 FEB 2018 - 20:11\tCET\nRajoy aquest dissabte a Còrdova. Rafa Alcaide EFE\nMariano Rajoy ha demanat aquest diumenge als independentistes catalans que substitueixin Carles Puigdemont per un altre candidat a la presidència de la Generalitat i els ha acusat d’haver generat la situació actual de paràlisi en aquesta Comunitat Autònoma. “Jo espero que decideixin aviat si són capaços d’entendre la situació que ells han generat, que es nomeni [com a candidat] una persona que vegi les coses d’una altra manera, i que digui soc un governant i per això compliré la llei”, va dir el president del Govern.\nRoger Torrent, el president del Parlament, dimarts passat va ajornar la sessió d’investidura de Puigdemont, l’expresident de la Generalitat fugit a Bèlgica per escapar de l’acció de la justícia espanyola. Des de llavors, la política catalana ha entrat en un limbe jurídic. Per donar un nou pas, Torrent espera que el Tribunal Constitucional resolgui el seu recurs contra les mesures cautelars imposades per a la investidura de Puigdemont, que no podrà ser subjecte d’aquesta votació sense estar present en el Parlament i sense declarar abans davant del Tribunal Suprem.\nCom que el primer ple d’investidura no s’ha fet, tampoc s’ha iniciat el descompte de dos mesos després del qual seria obligatori convocar eleccions si cap candidat aconsegueix els suports necessaris per aconseguir la presidència. Això ha prolongat la intervenció de l’autonomia, executada a l’empara de l’article 155 de la Constitució, i ha deixat Catalunya en una situació sense precedents. Ni té president, ni hi ha un ple programat per votar un candidat, i l’únic que s’ha proposat ha fugit a l’estranger per evitar l’acció de la justícia espanyola.\n“Hi havia alguns que creien que el Govern no prendria les decisions que després ha pres. Crec que es van confondre”, va dir Rajoy durant un míting a Còrdova. “Si una cosa important ha quedat clara en els últims temps a Catalunya és que la Constitució té instruments per defensar-se d’aquells que van contra la seva essència, i que hi ha un Govern disposat a utilitzar aquests instruments”, va afegir. “El que hem fet és el que ens avala”, va prosseguir. “Ningú no pot dir que no hàgim estat capaços d’afrontar una situació com la que va viure Espanya en matèria econòmica. Ningú podrà dir que aquest partit ha acceptat cap xantatge a Catalunya, perquè no n’hem acceptat cap. Ho diem nosaltres i fins i tot el mateix expresident de la Generalitat de Catalunya”.\nHa estat la primera referència de Rajoy als missatges de telèfon en què l’expresident va reconèixer la seva derrota. “El pla de Moncloa triomfa”, va escriure Puigdemont aquesta setmana a l’exconseller Comín. Una declaració a què ara s’agafa el president del Govern per demanar-li que faci un pas al costat i permeti que els independentistes proposin un altre candidat.


Sindicat Penitenciari Andorrà | BonDia Diari digital d'Andorra.\nInici / Sindicat Penitenciari Andorrà\nSindicat Penitenciari Andorrà\nFrancesc Tarroch i el ministre d’Afers Socials, Justícia i Interior, Xavier Espot, amb la nova promoció d’agents penitenciaris.\nDj., 10/05/2018 - 01:00\nUn grup d’interns dona suport a la direcció del centre penitenciari\nLes declaracions de representants del Sindicat Penitenciari Andorrà (SPA) que reclamen la dimissió de la direcció de la presó de la Comella, fetes públiques dimarts passat pel BonDia, han tingut les primeres reaccions.\nLlegir més sobre Un grup d’interns dona suport a la direcció del centre penitenciari\nFrancesc Tarroch i Ismael Hernando són el director i subdirector, respectivament, del centre penitenciari de la Comella.\nDt., 08/05/2018 - 03:45\nEl Sindicat Penitenciari Andorrà demana la dimissió de la direcció\nLa junta del Sindicat Penitenciari Andorrà demana la dimissió de la direcció del centre penitenciari de la Comella, en concret, del director general, Francesc Tarroch, i del subdirector, Ismael Hernando.\nLlegir més sobre El Sindicat Penitenciari Andorrà demana la dimissió de la direcció\nDc., 17/08/2016 - 03:00\nL’SPA diu que amb la nova llei es fa més evident la manca de personal\nTot i la necessitat d’adequar les disposicions normatives a la realitat i les necessitats actuals i corregir-ne mancances, el projecte de llei de modificació de la Llei del cos penitenciari no acaba d’agradar al Sindicat Penitenciari Andorrà, que considera que “hi ha moltes mancances”.\nLlegir més sobre L’SPA diu que amb la nova llei es fa més evident la manca de personal


Apartment Les Cimes de Caron.20 Saint-Martin-de-Belleville França - Ofertes d'hotels amb els MILLORS DESCOMPTES EN LÍNIA\nApartment Les Cimes de Caron.20\nMés informació sobre Apartment Les Cimes de Caron.20\nPer als viatgers què vulguin captar les imatges i els sons de Val Thorens, Cimes De Caron X Val Thorens és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Val Thorens. A l'hotel s'hi pot gaudir d'unes comoditats de primera classe com habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, cuina americana, renta vaixelles, sala d'estar a cada habitació. A més, l'oci que l'hotel ofereix assegurarà que tengui molt a fer durant el dia. Cimes De Caron X Val Thorens és la vostra destinació si buscau allotjament de qualitat a Val Thorens.\nCal que informeu el Apartment Les Cimes de Caron.20 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (3) Famílies amb infants petits (1) Famílies amb infants grans (1) Grups (2)


TETRO va agafant forma\nFoto El flamant protagonista de Tetro, Alden Ehrenreich, el de més a mà dreta, en aquesta imatge de la sèrie "Supernatural". El mes de febrer s’anuncià que Francis Ford Coppola posava fil a l’agulla a un nou projecte, Tetro: una història d’immigrants italians a l’Argentina, de la qual (en aquell moment) només se sabia que Matt Dillon hi\nEl tomb de Marc Recha\nFoto Eduardo Noriega i Marc Recha, al rodatge de Les mans buides. Ho avança l’ Avui.Cat, fent-se ressó d’un despatx de l’ACN: El director Marc Recha s’acostarà al cinema de gènere en la seva nova etapa. La notícia caldrà seguir-la especialment, perquè em sembla d’una gran importància. I, certament, no deixa d’inquietar-me. L’abast: segons l’\nEls Dardenne preparen “El silenci de Lorna”\nEls germans Luc i Jean-Pierre Dardenne preparen el llargmetratge El silenci de Lorna. Guanyadors de la Palma d’Or de Canes amb Rosetta (1999) i L’enfant (2005), els Dardenne gaudeixen d’un prestigi tangible des que el 1996 es van fer un lloc en el cinema d’autor, amb La promesse. Amb un ritme de producció, pel que\nLa revista Variety ho ha fet públic: Francis Ford Coppola tornarà a dirigir Matt Dillon en la pel·lícula Tetro que començarà a rodar a final d’aquest 2007, a Buenos Aires. L’argument de Tetro girarà sobre una família argentina, d’origen italià, que arrossega velles rivalitats artístiques. El guió l’ha escrit el mateix Coppola i, pel que ha\nAndrew Niccol prepara una pel·lícula sobre els darrers anys de Dalí\nAndrew Niccol, el director de la fantacientífica Gattaca (1997) i de l’antiarmamentista Senyor de la guerra / Lord of War (2006) i guionista de la magnífica El show de Truman / The Truman Show (Peter Weir, 1998), està preparant una pel·lícula sobre els darrers anys de la vida de Salvador Dalí. Segons sembla, adaptarà el


Boniques cases adossades dividides en dues vivendes amb pàrking privat cobert. Planta baixa composta de tres habitacions dobles (dues de matrimoni i una amb dos llits) i el sofà llit doble al menjador. La terrassa és molt gran, completament tancada i amb mobiliari per menjar a fora. Apartaments confortables, situats en zona tranquil·la i agradable i alhora a 5 minuts de la platja. A tocar del carril bici. ACCÈS A INTERNET!!! Calefacció per estades durant l’hivern.\nDel 18/6 al 2/7 - del 27/8 al 11/9 - SETMANA SANTA-\nDel 30 Juliol al 20 d'Agost\nVILLA MAURICE BXS (1 Nit)\nVILLA MAURICE BXS (3 Nits)\nVILLA MAURICE BXS (7 Nits)\nVILLA MAURICE BXS (14 Nits)\nVILLA MAURICE BXS (21 Nits)\nVILLA MAURICE BXS (28 Nits)


Tres detinguts per conrear marihuana en una nau inactiva de Torà (Lleida)\nPublicat 7/3/2019 12:37:45 +01:00CET\nEls Mossos d'Esquadra van detenir aquest dimarts tres homes de nacionalitat xinesa com a presumptes autors d'un delicte contra la salut pública i un altre de frau del fluid elctric per conrear marihuana en una nau industrial inactiva de Tor (Lleida).\nDurant l'escorcoll, els agents van trobar 1.951 plantes de marihuana, en diferents estats de creixement, gran quantitat de llums, ventiladors, generadors elctrics, transformadors, un sofisticat sistema de reg, abonaments i productes fitosanitaris, ha informat la policia catalana aquest dijous en un comunicat.\nEls Mossos d'Esquadra van constatar que el sistema elctric per mantenir la plantació estava connectat de manera fraudulenta a la xarxa elctrica.\nLa investigació ca comenar el passat 25 de febrer després de conixer que al carrer Palauet, del municipi de Tor, s'havia produt una avaria elctrica provocada, presumptament, a conseqüncia d'una connexió illícita a la xarxa.\nAquesta informació va fer sospitar els investigadors que l'alt consum de llum que es feia en aquella nau inactiva, i la tipologia emprada per fer el frau del fluid elctric, podria estar relacionat amb un cultiu intensiu de marihuana.\nDimarts passat, i en el transcurs d'un dispositiu de vigilncia, els agents van observar tres ciutadans de nacionalitat xinesa que sortien de la nau i que, en veure's sorpresos pels agents, van adoptar una actitud sospitosa.\nEls Mossos van comprovar que de l'interior sortia una forta olor a marihuana i van constatar que dins hi havia moltes plantes de marihuana i utensilis per afavorir el cultiu intensiu de la droga.


CFGS en Gràfica publicitària / Motion graphics - Escola d'Art Municipal Leandre Cristòfol\nCFGS en Gràfica publicitària / Motion graphics\nHome / Cicles Formatius de Grau Superior d’Arts Plàstiques i Disseny / CFGS en Gràfica publicitària / Motion graphics\nEn l’era digital i audiovisual s’ha revolucionat la forma en què produïm el disseny i les imatges. Els estudis de Gràfica publicitària de l’EAM estan orientats cap a l’itinerari audiovisual. En aquest sentit, permeten a l’estudiant idear, planificar i dur a terme professionalment les diverses fases d’un projecte i totes les aplicacions que el configuren des del grafisme publicitari i audiovisual sense deixar de banda els diferents àmbits del disseny gràfic. Obtenint un producte adequat als objectius comunicatius de la indústria gràfica i audiovisual es porta a terme un seguiment de treball posterior i un control de qualitat.\nLa durada del cicle de Gràfica Publicitaria és de 2.000 hores distribuïdes en dos cursos acadèmics, 1.720 a l’Escola i 280 en un centre de treball.\nLOE. Codi: CFAS CGG0\nLlenguatge i tecnologia audiovisual:\nPlanificació de les fases de producció i postproducció\nProjectes de Gràfica publicitària / Motion graphics\nEls estudis de Gràfica publicitària / Motion graphics aporten un ampli ventall de coneixements per treballar en empreses de l’àmbit de la comunicació visual: agències de publicitat, editorials, estudis de disseny o empreses d’altres sectors que requereixin aquest perfil professional. La superació d’aquest cicle formatiu permet accedir al món laboral com a:\nDisseny, organització i gestió de projectes de la indústria gràfica i audiovisual.\nSupervisor/a de disseny durant procés de producció.\nCol·laboració en l’organització i supervisió de la producció gràfica i audiovisual.\n3×2 Gràfica + Fotografia\nA l’EAM Leandre Cristòfol us oferim la possibilitat de cursar en tres anys els dos cicles. Una aproximació pràctica a la producció de projectes des de l’àmbit de la gràfica publicitària, l’audiovisual i la fotografia professional per a descobrir els teus propis interessos creatius i fer un pas cap a la professionalització. Per això s’ha creat aquest 3×2 que fusiona ambdues especialitats formant un perfil únic competent en l’àmbit de la realització, producció i postproducció gràfica i audiovisual.


utopies quotidianes: El Llarg viatge\nLa Jana i la Laia tenen 13 i 15 anys. Al llarg de l’Agost i fins a la Mercè han anat a un grapat de Festes Majors. L’Aina en té 19, i ja fa uns quants anys que hi va. Són germanes. A casa s’expliquen els concerts, els grups... i tornen a escoltar les cançons que més els hi agraden. La música ens acompanya sempre. Aquest estiu, per damunt d’altres grups, ha estat per elles l’estiu de Txarango. Txarango és una banda integrada per vuit músics del Ripollès, Osona i la Garrotxa que fusionen el reggae amb sons diversos de dub, pop, salsa...i que escriuen les seves pròpies cançons amb lletres molt acurades i de qualitat. Han enregistrat dos discos Welcome to Clownia, el 2010, i Benvinguts al llarg viatge, enguany. Amb un conjunt de cançons precioses: La dança del vestit, Per art de màgia, Benvinguts… Recordo també , fa quatre o cinc anys, com l’Aina començava a parlar de grups com La Pegatina, Els Amics de les Arts o la Troba Kung Fu; i de cantautors com Cesk Freixas o Dani Flaco. Avui segueixen sonant a casa cançons de tots ells: Sun Bay, Reikiavik, Volant, Que no ens falli mai la sort, Entre la nit i l’aurora...\nTots ells són, d’alguna manera, els components d’una recent generació de bandes i cantautors catalans que comencen a gravar les seves músiques al llarg de l’última dècada, i ho fan amb registres molt diversos que van des de la cançó d’autor a l’ska; des del rock urbà al folk-pop… D’alguna manera també, tracen un fil de continuitat amb la gent que emergeix uns anys abans, al llarg dels noranta: Gossos, Estopa, Macaco… o des del País Valencià: Obrint Pas, La gossa sorda o Feliu Ventura.\nL’Aina, la Laia i la Jana no havien nascut, cap de les tres, quan a finals dels vuitanta esclatava amb força el rock català, probablement l’espai precursor de moltes de les propostes que han vingut després. Però totes tres han incorporat al seu bagatge cançons referents com El tren de mitja nit (Sau), El far del sud (Sopa de Cabra), Bon dia (Els Pets), La meva terra és el mar (Lax’n’busto), i moltes d’altres potser més conegudes. I la cosa va més enllà. En una mena de banda sonora intergeneracional de la música feta aquí, les nostres filles incorporen als seus spotify cançons que nosaltres escoltàvem quan teníem la seva edat, icones de la Nova Cançó: Que tinguem sort, Paraules d’Amor, Qualsevol nit pot sortir el sol, A Margalida… Sí, des d’aquests acords de Llach, Serrat, Sisa i Joan Isaac fins al Llarg Viatge de Txarango s’han escolat gairebé quatre dècades: un altre llarg viatge vital, on un grapat de cançons, autors i bandes dels Països Catalans han acabat teixint un fascinant pont musical per on travessen i dialoguen records, experiències i somnis.\nUn pont obert a totes les músiques del món, obert a tota mena d’intercanvis i descobriments sense fronteres: on les guitarres de London Calling o les veus de Sunshine on Leith s’entrellacen també amb els acords i les lletres de Clandestino o Cuestión de Prioridades; on Manu Chao i Melendi poden fer unes pintes de cervesa amb Joe Strummer i els bessons Reid. A un pub de Glasgow o a un bar del Port de la Selva.\n(Us deixo al calaix de música un tastet de Txarango)


[Vídeo] Puigdemont toca la guitarra amb Sopa de Cabra i diu: "això sí que és una qüestió de confiança" La República\n[Vídeo] Puigdemont toca la guitarra amb Sopa de Cabra i diu: “això sí que és una qüestió de confiança”\nCarles Puigdemont ha visitat el programa de ràdio de Versió Rac1 que avui celebrava els seus 4.000 programes. Toni Clapés ha conduït un edició especial de l'espai d'humor al Teatre Coliseum de Barcelona ple de convidats i estrelles. En un moment concret, el President de Catalunya, Carles Puigdemont, ha tocat 'Camins' en directe amb una guitarra amb els Sopa de Cabra. Abans de començar, ha dit: “això sí que és una moció de confiança”\nToni Clapés li ha demanat que toqués la guitarra i després de preguntar al públic “l'atraquem?” i que el públic, unànime, digués que sí, Puigdemont ha acceptat. S'ha penjat una guitarra al coll i ha tocat la cançó 'Camins' que comença amb un riff de guitarra que ell mateix ha interpretat. Ha tocat la cançó sencera i ho ha fet bé, demostrant els seus dots de músic fins ara desconeguts. Puigdemont ha interpretat el tema serè i amb èxit malgrat les constants desafinades (a les que malauradament ja ens té acostumats) de Gerard Quintana. De fet, només amb l'entrada, totalment fora de to, Puigdemont ha fet una mirada assassina i de sorpresa a Quintana.


Beal Aero Mountain Taronja comprar i ofertes a Trekkinn\nBeal Aero Mountain\nBeal - Material escalada - Arnesos\nDescripció Beal Aero Mountain\nArnés de muntanya completament ajustable amb disseny de regulació automàtica per a bucles. Fabricat totalment en polièster reforçat, la seva resistència a ;abrasió a les muntanyes és excepcional.\nA trekkinn estem especialitzats en la venda de productes de muntanya de molt alta qualitat perquè puguis practicar esport de manera segura i confortable. Estàs interessat en comprar Beal Aero Mountain? Estàs de sort, ja que al catàleg de Material escalada i a la categoria de Arnesos de trekkinn, t’oferim aquest producte i molts d’altres de muntanya que poden completar la teva compra. Fes la compra avui mateix i rep-ho a casa en molts pocs dies!\nCaracterístiques Beal Aero Mountain\nTecnologias Beal Aero Mountain


Xavier González i Pere Granados |El semàfor de TarragonaDigital\nEl semàfor de l'01 d'agost de 2018\ndimecres, 1 d’agost 2018 - 06:00h | Actualitzat a 06/08/2018 18:03h\ndirector del Concurs de Castells de Tarragona\nEl Concurs de Castells de Tarragona va exhaurir les entrades pel diumenge dia 7 d'octubre ahir al matí, poc menys de dues hores després d'haver-se posat a la venda. Sense incidents destacables d'aquells que són habituals quan hi ha una compra massiva d'entrades en línia com és el cas, amb la venda d'entrades s'engega de nou la maquinària per un concurs que ha esdevingut ja la referència obligada i imprescindible del món casteller.\nLa Plataforma per la Defensa d'un Ferrocarril Públic i de Qualitat ha explicat que l'ajuntament de Salou no els ha autoritzat l'us d'una sala per fer una xerrada contra el desmantellament de la línia Port Aventura-Salou-Cambrils amb l'argument que no s'obre a les tardes. Des de l'ajuntament no han donat cap explicació al respecte. Un equipament públic ha d'estar a disposició de la qualsevol ciutadà que vulgui fer un acte al seu municipi i en cas que, per motius tècnics, no es pugui utilitzar un espai, faciltar-ne algun altre, que segur que n'hi ha. Si bé el desmantellament de les vies és una qüestió polèmica que té defensors i dectractors, de tot se'n pot parlar i debatre públicament.\nLa Firagost de Valls ja ha arribat a una nova edició, la 64a, i ho fa amb més de 350 expositors repartits en 1,5 quilòmetres de recorregut i 40.000 quadrats d'espai. Una fira que cada mes d'agost posa Valls al mapa català i que, si bé en alguns aspectes li convé modernitzar-se una mica, és un bon aparador dels sectors productius i econòmics més representatius de la nostra terra.\n"El semàfor de 'delCamp.cat' del 31 de juliol de 2018" "El semàfor del 30 de juliol de 2018"


Magnífic pis moblat de 3 dormitoris, 1 en suite i 2 individuals, saló, una cuina totalment equipada, i mobles moderns en l'exclusiu districte de Sant Gervasi a Barcelona.\nFantàstic pis moblat i reformat de 150 m² distribuïts en un ampli i lluminós saló-menjador amb sortida a un balcó de 6 m², una cuina office completament equipada i un lavabo de cortesia.\nA la zona de nit, trobem un lluminós dormitori en suite amb armaris encastats i 2 dormitoris individuals amb armaris que comparteixen un bany complet. Tots els dormitoris gaudeixen de sortida a una agradable i lluminosa terrassa de 15 m².\nEl pis es va reformar recentment amb bon gust i està moblat amb estil modern.\nLa propietat es lloga per contractes temporals a partir de 6 mesos.\n2 dormitoris individuals que comparteixen un bany complet\nSituat a la zona de Galvany, a la zona alta de Barcelona.\nÀrea inferior 11,34 €/m² - Mig 12,18 €/m² - Àrea superior 20,26 €/m²


Denuncien que 200 caps policials van obtenir un grau de forma irregular - Diari de Girona\nDenuncien que 200 caps policials van obtenir un grau de forma irregular\nLa Universitat Rey Juan Carlos els va permetre obtenir una titulació universitària superant només 60 crèdits\nLa Universitat Rey Juan Carlos (URJC) suma un nou front. Després del cas del màster de Cristina Cifuentes, que amenaça el futur polític de la presidenta madrilenya, la Fiscalia de Madrid acaba de rebre una denúncia en la qual se sol·licita que s'obri una investigació per conèixer en quines condicions van obtenir un grau en línia en Criminologia uns dos-cents comandaments del Cos Nacional de Policia. Va ser un curs que va durar un any acadèmic i que els va servir a aquests caps policials, alguns d'ells en exercici actualment, per aconseguir una titulació que a altres universitats es triga quatre o cinc anys a obtenir, segons La Información.\nEn la denúncia que ja té en el seu poder el ministeri públic s'insta a investigar l'esmentat curs en línia de la URJC «amb l'única finalitat de que els integrants de les escales superiors de la Policia, inspectors i comissaris, obtinguessin, possiblement de manera fraudulenta, una titulació suficient i necessària per ascendir als més alts càrrecs de l'administració policial», es pot llegir en l'escrit presentat pel sindicat policial Alternativa Sindical de Policia (ASP) i que es transformarà en querella criminal. L'objectiu de la denúncia és conèixer si alts comandaments de la Policia es troben implicats en la presumpta trama d'expedició de títols universitaris falsejats o de dubtosa exigència acadèmica.\nVan ser uns dos centenars de comandaments de la Policia Nacional els que van realitzar aquest curs a distància a la Universitat Rey Juan Carlos entre els anys 2013 i 2015. Dos promocions en les quals els que aprovaven rebien el títol de Grau en Criminologia, segons un alt comandament policial. En aquest curs es van inscriure desenes i desenes d'inspectors i comissaris que, previ pagament, aconseguien una titulació universitària havent superat 60 crèdits, bastants menys que els que ha de cursar un diplomat (180 crèdits) o un graduat «normal» (240 crèdits), va afegir el mateix comandament. En la denúncia presentada es recull el fet que aquest grau tenia «escàs contingut curricular i durada».


Gener: “La nostra feina no és estar en zones de seguretat” - Beat Valencia\npor Carlos Pérez de Ziriza | 8 enero 2019 | Conciertos, Entrevistas\nAconseguint la complicadísima tasca d’al menys igualar les cotes d’excelència del seu segon treball llarg, el fantàstic Oh, Germanes! (Mesdemil, 2016), la banda que integren Carles Chiner, Pasqual Rodrigo, Vicent Todolí, Enric Alepuz i César Castillo treu pit amb el també esplèndid Cante el cos elèctric (Riu Sec, 2018), sense dubtes un dels millors discos fets a territori valencià durant l’any que just s’ha acabat. Han tornat a comptar amb la producció de Paco Loco al seu estudi, i el resultat és una mica més heterogeni, canviant la temàtica de la feminitat per la dels desequilibris i la paranoia d’este món hiperconectat. El presenten amb tots el honors a la sala més gran i potser emblemàtica (tot i que amb diferents noms) de la ciutat de València, la Moon, el proper 19 de gener. Parlem amb Carles Chiner.\nUna altra vegada, es repeteix fil argumental: en esta ocasió la societat hiperconectada a la que vivim…\nCrec que és defecte professional de guionista, tinc tendència a buscar-me límits o fronteres per a poder parlar sobre coses perquè si no, s’em fa tot tan ample que no sé per a on tirar. Posar-me limtacions és la manera de traure-li més rendiment a la realitat. I així com en Oh, Germanes! ens anàvem trobant coses sobre el tema, sobre la marxa, ací sí que teniem clar que anàvem a escriure sobre eixe condicionant des del principi. El material també va decidint quin és el prisma que li dónes. Jo volia fer una sèrie de cançons que parlaren sobre lo que estem vivint en este moment, en un sentit ampli. A nivell humà, com canvien les relacions cara a cara i pantalla a pantalla, i no volia fer un tractat de cap tipus sinó fer cançons que volaren al voltant de d’eixos temes, cadascuna oferint un prisma, per aixó té esta esctrictura collage en que a voltes eres un personatge, a voltes un espectador i a voltes estàs dins de la cançó.\nTot i això, em fa l’efecte que el disc és un poc més heterogeni, que cada cançó és més del seu pare i la seua mare, com si volguèreu reflectir eixa realitat fragmentada que vivim al dia a dia.\nSí, en Oh, Germanes! estava més clar el llenguatge. Era més tancat o més acotat. N’hi havia més guitarres i més distorsió, i això unifica molt. En este cas hem volgut fer lo contrari conscientment, deixar que les cançons volaren cadascuna cap a on deuen volar, i no pensar tant en com deuria sonar el disc sencer. També perquè li venia bé al tema: esta cosa de les xarxes socials d’anar trobant-te coses molt banals al costat d’altres molt importants, actituds molt ofeses al costat d’altres completament desinhibides i indolents… i aixó també ha donat més marge a la producció de Paco (Loco), perqué ell té eixe concepte de treballar en general.\nTenieu clar que treballarieu altra vegada amb Paco Loco?\nSí, voliem repetir el procés de gravar en directe per un costat, i també perquè pensem que és la manera en que les cançons traspuen la energia que tenim en directe. A més confiem molt en la manera que té Paco de jugar, és com un xiquet gran que té sempre moltes ganes de jugar seriosament.\nLa diversitat de registres també arriba als textos, pàrlant ja de cançons concretes. “Tú vals” descriu molt acuradament esta era del superjo a la que vivim, del ego multiplicat per les xarxes, i ho fa amb una lletra més directa i irònica de l’habitual, cosa que no es presentia a Oh, Germanes!…\nCompletament. Eixa cançó és potser l’exemple més clar, però en general crec que n’hi ha més ironia i més autorreflexió. Ens hem permés parlar en un llenguatge més planer i més oral. El tema ho demanava. Volia que la crítica que poguera eixir cap al món que vivim no fòra dogmàtica, que fòra més una autoanàlisi de qué em passa a mi. Que tinguera un punt de constructivitat. Sense enemics en qui focalitzar les teues pròpies debilitats.\nSentíeu responsabilitat extra per la molt bona acollida d’Oh, Germanes (2016)?\nInflueix en la part prèvia, quan estàs projectant quin serà el següent pas. Potser en eixe moment n’hi haja por a no estar a l’alçada, però intentem deixar aixó de banda, deixar-nos dur i gaudir del procés, perqué al final els músics no podem permetren’s estar en zones de seguretat. La nostra feina no és eixa. És anar ampliant el nostre llenguatge, eixamplant les nostres fronteres, contagiar-te per coses de fora. I jo crec que en este disc hem fet un passet en eixa direcció. És un disc no molt diferent, però que sí camina cap a altres llocs que ens venen bé, com l’humor o la ironia. Hem rebaixat el tó del discurs.\nEn “El riu que no torna”, cantes al voltant d’“un banquer que s’ha obert al pit un forat”. Em recorda al protagonista de “El cel de les Illes Caimàn”, de Senior i el Cor Brutal, un empresari o banquer encanonat pels seus empleats…\nAlguna cosa n’hi haurà en el subconscient, però esta cançó parla concretament de Miguel Blesa. En el moment que estàvem component-la feia com dos o tres mesos que s’havia tret un tir al pit. I és una reflexió sobre la llibertat. Tothom és lliure de triar el seu camí en la vida, peró el karma està ahí. La llibertat és responsabilitat, i al remat, que persegueixes cegament els diners o la fama, no necessariament et condueix a aixó, sino que et pot dur a acabar pegant-te un tret en el pit.\nLa dualitat que retrates en “M’agrada, no m’agrada”, em recorda a esta necessitat que sembla que tenim per a posicionar-nos a favor o en contra de tot, sense matissos. Te flipa Rosalía, per exemple, o la odies. Sense mitges tintes. Creus que les xarxes en certa mena ens empobreixen intel·lectualment?\nEstá passant tal i com dius, i és un problema nostre. Perquè quan se fa esta reflexió el problema és sempre de la modernitat. De les màquines, dels algoritmes, de les cookies, sempre és dels altres. Igual el problema és nostre. De fet hi han estudis que venen dient que amb les xarxes ens enroquem en la nostra opinió, i difícilment cedim a una opinió aliena, perquè s’ha convertit en la entradeta de ta casa: deixes entrar a qui vols, i a qui no el bloquejes. I quan algú té un argument que desbanca lo teu, vas corrent a wikipedia, per a semblar que ho saps tot, obviant que l’altra persona també té wikipedia en sa casa. I així no s’avança. Empobreix els discursos.\n“Captiveri” sembla la més soul en sentit clàssic que heu fet mai, sense artificis. Inclús “Cante el cos elèctric” també aniria per ahí. Ho creus?\nSí, i quan les treballàvem vam ser conscients que no necessitaven artificis. En la primera n’hi havia la temptació de ficar-li textures més psicodèliques, peró funcionava fent-la molt pura, com si fòra en directe. Els seus cors estàn, a més, gravats tots amb el mateix micro. I amb la segona ens adonàvem que als assajos voliem fer-la molt xicoteta, amarrant la energia i intentant no deixar-nos endur per una cosa que ens passa sovint, que som molt energètics, i a voltes tendim a imprimir més força de la que cal. Segurament en directe guanye en força, siga més dura. Ens agrada amarrar la energia perquè pensem que la experiència del viatge en un disc ha de ser diferent al directe.\nEl final inesperadament electrònic de “Penjats d’un núvol” em sembla una de las grans sorpreses, potser el més clar punt de fuga respecte al que havieu fet fins ara…\nVa nàixer de Sant Juníper, el capítol de la darrera temporada de la sèrie Black Mirror, però el detonant va ser una sèrie de documentals que presentava Iñaki Gabilondo per a CCN+, que es deia Cuando ya no esté, en que entrevistaven a gent que està definint el món de demà amb projectes hipertecnològics. A un d’ells eixia un senyor que treballava en Cambridge en projectes per a Google, i deia que en quaranta anys haurem guanyat a la mort. I que serà molt difícil morir, tret de que et caiga un piano al cap. La regeneració cel·lular s’està estudiant ja, amb molts diners ahí, el tema de la descàrrega de records està molt en bragues però també s’està invertint… aleshores és una cosa que fa 150 anys ens semblava molt descabellada però ara no és gens impensable que hi haja una imatge digital teua en bucle, com en la novela de Bioy Casares, La invención de Morel (1940).\nDe fet, a un altre capítol de la darrera temporada de Black Mirror es veu alló de la imatge digital de les persones ficades a dins d’una cadeneta, com esclaus eterns…\nSí, el de Black Museum, exacte. És brutal. Va un poc de tot aixó. I volia arribar a eixe clímax electrònic perqué li va a la perfecció al tema de que parlem: anar descarregant les nostres vivències en eixe entorn digital, també des de la por d’un èsser humà que ha vingut d’un ventre, que vol estar calentet, i de voler ser una persona física. La cançó té un punt d’ironia peró és melangiosa, no vol fer un juí. Parla des d’una por sincera.\nLa primera cançó del disc,“Sóc l’animal persona”, és l’unica que ja vau tocar al Palau de la Música de València al concert aquell de fa un any, amb col·laboracions femenines. La vau posar just al principi perquè era potser diferent a la resta, d’una fornada anterior?\nEra de les primeres, sí. Jo és que tinc una mania amb les primeres cançons, de fet la primera i la última cançó sempre és lo primer que sé abans de fer cada àlbum. Ja passava en Oh, Germanes!, en que justament “Vudú contra els senyors de la guerra” era la cançó més diferent, perquè tenia blues però la resta del disc tenia poc de blues, però feia de pont per a l’oient entre el disc i l’anterior. Doncs ara l’intenció era la mateixa: una primera cançó que d’entrada és una declaració d’intencions sobre el discurs: no oblidem que som animals, i que tot i que en la nostra natura habita el desig de destruir-nos i fer bombes atòmiques, no hem de fixar-nos només en aixó, sinó també en construir ferramentes meravelloses de comunicació, que moltes voltes juguen en contra de nosaltres. I també és una cançó que vol ser un pont entre la distorsió del disc anterior i la suavitat general que té este disc.\nEl missatge final, però, és esperançat, perqué el tancament de l’àlbum amb “Millor persona” és obertament sentimental, sense ironies ni cinisme…\nSí, és la més emocional, segurament, i està escrita pel fet de dur-se per la emoció i no tindre por a sonar un poc cursi. Si algú pensa que ho és, no m’importa. Traspua eixa tendresa. I al remat parla d’intentar començar de nou, de voler tindre un fill altra volta, o al menys sentir que pots tornar a ser pare i que la vida pot valdre la pena, perquè la paternitat et remodela el cap i et fa reviure coses de la infantesa, amb la emoció del joc i amb moltes coses que anem oblidant. Volia transmetre aixó. Hi ha uns segons de silenci per a reivindicar alló de respirar, apagar les xarxes, mirar-mos a la cara i notar la calentor del cossos.\nVos heu animat directament a crear el vostre segell, Riu Sec. Heu perdut la fe en les discogràfiques convencionals?\nLa nostra experiència ens diu que per ahí no hi ha un camí que recòrrer. Tant de bo m’equivoque, no ja per nosaltres sinó pels altres. Hem arribat a un moment que la indústria discogràfica està en crisi total. Fa quinze anys, a les discogràfiques més o menys grans no els molestava invertir en una banda, perquè sabien que podien traure alguna cosa. Hui en dIa ja no passa. Només inverteixen quan el pastís ja està fet, en una zona de seguretat total. De manera que viuen la crisi, però la viuen molt menys que els músics. Després d’uns mesos buscant, ens vam adonar que entràvem en una espiral de gent que ni et contesta a un e-mail, cosa que no sóc capaç d’entendre, i aixó no podia definir el nostre calendari. Vam obrir el segell per a fer les coses bé, peró volem també que tinga una estructura legal que puga defensar aixó, i sobre tot gestionar els diners que entren i els que ixen d’una manera equànime entre els cinc membres de la banda. Que siga un projecte professional, al que allò que reps al menys compensa la energia que inverteixes. Si no prenem estes decisions, el músics sempre estem amb la carloteta davant del nas. Perquè com mai tens l’oportunitat de saber si aixó pot funcionar realment a un nivell econòmic, de major o menor rendiment… moltes voltes no vols fer-ho per la por al fracàs. No voliem fer cap campanya de finançament, cap verkami, perquè no ens abelleix, pensem que no és la manera de que les coses pervisquen, tot i que ho vam fer (posant també diners nostres) al primer disc. Amb tot el respecte per a qui ho faça. S’ha gastat molt eixe procediment, i a voltes es veu com almoina, i preferiem fer-lo d’esta manera.\nSembla que també sou molt selectius ara pel que fa a les presentacions en directe. No n’hi han moltes a banda de la de la sala Moon este 19 de gener a València…\nSerem selectius al terreny que tenim més controlat, que és el País Valencià, i sobre tot València ciutat no volem cremar-la amb massa concerts. I volem buscar aquells llocs fora d’ací en que que se projecte una bona imatge, i no anar a per tot lo que caiga. Perquè també hem comprovat que aixó mina les energies i moltes vegades no és productiu. Fer molts concerts no és necessariament la millor de les solucions per a visibilitzar-te.


El Govern allargarà fins al 2030 els plans d'acció mediambientals\nS'hi ha compromès a través de l'Informe Nacional Voluntari sobre la implementació dels Objectius de Desenvolupament Sostenible (ODS) que ha presentat a Nova York\n4 min. Andorra la Vella 17/07/2018 22:16\n651x366 El president de la FAM, Jaume Esteve, la ministra de Medi Ambient, Sílvia Calvó, i la ministra d'Afers Exteriors, Maria Ubach, durant la presentació de l'informe. / SFG El president de la FAM, Jaume Esteve, la ministra de Medi Ambient, Sílvia Calvó, i la ministra d'Afers Exteriors, Maria Ubach, durant la presentació de l'informe. / SFG\nAndorra ha presentat aquest dimarts a la tarda el seu Informe Nacional Voluntari sobre la implementació dels Objectius de Desenvolupament Sostenible (ODS) al Fòrum Polític d’Alt Nivell de l’ECOSOC, a Nova York. Els ODS són un seguit de mesures que els 193 estats de l'ONU s'han compromès a tirar endavant per lluitar contra la pobresa, les desigualtats i la contaminació, i promoure el compliment dels drets humans i la necessitat de tenir un planeta més sostenible.\nL'avaluació s'ha centrat sobre vuit de les disset fites, set d'elles relacionades amb el medi ambient i una sobre educació de qualitat. En el document, el Govern es compromet a crear nous plans d'acció en matèria de medi ambient que tinguin un horitzó fins al 2030 per tal de poder complir la gran majoria d'ODS. De fet, l'Estratègia nacional per la biodiversitat només s'allarga fins al 2024, i tant el Pla de sanejament d'aigües com el Pla nacional de residus acaben el 2020.\nLa voluntat és definir noves polítiques en aquestes matèries que arribin fins al 2030, i treballar d'una manera més transversal i més alineada amb els Objectius de Desenvolupament Sostenible fixats per les Nacions Unides. De fet, en la seva intervenció, la ministra d'Afers Exteriors, Maria Ubach, ha assegurat que els ODS s'han situat "al centre de la política del Govern". A més, s'ha anunciat la creació d'un grup de treball que faci el seguiment d'aquest projecte i l'adaptació dels ODS a la realitat andorrana perquè es puguin traduir en accions concretes.\nUbach també ha posat de manifest que l’elaboració de l'informe nacional voluntari ha servit per acostar els ODS a la ciutadania, ja que s’ha fet amb la participació de la societat i del sector privat. I com a exemple d'això, el president de la Federació Andorrana de Muntanyisme, Jaume Esteve, ha participat en la presentació de l’informe exposant la tasca exemplar que es duu a terme amb la cursa Font Blanca en l’àmbit de la sostenibilitat, amb mesures com la compensació de la petjada de carboni o el projecte 'residus zero'.\nEl Govern fa un balanç positiu del compliment dels vuit objectius que s'han avaluat, tot i que reconeix que cal enfortir la producció de dades estadístiques i les dificultats que tenen els petits països per complir amb els compromisos internacionals. La presentació de l'informe ha servit, tal com ha assegurat l'executiu, per refermar el compromís d'Andorra amb el desenvolupament sostenible.\nPel que fa als objectius en matèria mediambiental, la ministra de Medi Ambient, Agricultura i Sostenibilitat, Sílvia Calvó, ha destacat alguns dels resultats, com ara el fet que el 100% de les aigües residuals del país estan connectades al clavegueram i tractades a les depuradores, el nou model energètic que s'implementarà per lluitar contra el canvi climàtic i reduir la contaminació, l'aposta per la mobilitat elèctrica per assolir l'ODS sobre ciutats sostenibles, o el fet que la qualitat de l'aire sigui excel·lent o bona durant el 91% del temps. En matèria de consum i producció responsables, Calvó ha remarcat que Andorra té unes taxes de reciclatge properes al 50% i, pel que fa a biodiversitat, ha assenyalat que el 35% dels espais naturals del Principat són entorns de protecció i el 40% del territori és zona boscosa.\nA més, en les conclusions de l'informe s'expressa la voluntat de destinar més finançament als projectes per protegir el medi ambient i la biodiversitat, i especialment a tot el que fa referència a l'aigua, un dels aspectes prioritaris per Andorra. També s'anuncia la voluntat de desenvolupar la cooperació no financera internacional, promovent intercanvis d'experiències amb països en vies de desenvolupament. Finalment, el Govern s'ha compromès a analitzar la resta d'ODS de cara a una propera avaluació nacional voluntària.


Castellbell i el Vilar acomiada a Joan Valls, entre mostres d’emoció i tristesa. – Castellvilarenc.info\nAquest dimarts 15 de gener, s’ha fet l’acte de comiat a Joan Valls Pueyo, que va morir diumenge als 67 anys, amb la Sala Joan Capri (Casino Borràs) plena a vessar (hi havia molta gent dreta).\nL’acte que ha durat una mitja horeta, no ha estat cap acte religiós, sinó més senzill i més humanista, tot un homenatge cap al finat.\nL’acte ha estat presentat per un amic de la família que ha explicat als assistents la seva trajectòria com a historiador local, seguit d’un parell d’intervencions d’en Genís Frontera, i de l’Anna Camats, en representació del grup de caminades saludables.\nEl fèretre s’ha situat a prop de l’escenari de la sala i a cada costat hi havia els rams de flors i una gran senyera en forma de flors.


Vols adherir-t’hi? – Municipis per l’Economia Social i Solidària\nSom municipis que volem fomentar l’economia social i solidària als nostres territoris i, per fer-ho, hem constituït l’associació Xarxa de Municipis per l’Economia Social i Solidària (XMESS).\nLa finalitat de la Xarxa ha de ser promoure, reforçar i consolidar aquest àmbit, fixant objectius i estratègies comunes, com també fomentant la cooperació i l’acció conjunta entre els seus membres, i fer-ho des del diàleg permanent amb els seus actors.\nL’impuls per crear la XMESS arrenca de la I Trobada internacional de Municipalisme i Economia Solidària, organitzada per l’Ajuntament de Barcelona el 22 i 23 d’octubre de 2015. Durant la jornada, es dóna a conèixer el manifest titulat “Cap a una Xarxa de Municipis per l’Economia Social i Solidària”, al qual s’adhereixen ja disset municipis, i els ajuntaments de Badalona, Barcelona, Sabadell i Santa Coloma de Gramenet es constitueixen en el Grup Impulsor d’aquesta xarxa.\nAl llarg del 2016, tenen lloc altres tres trobades per definir com ha de ser la futura entitat: el 16 de març a Badalona, el 10 de juny a Sabadell i el 30 de novembre a Santa Coloma de Gramenet, organitzades pels ajuntaments respectius. En aquesta darrera s’aprova el nom de l’entitat ‒Xarxa de Municipis per l’Economia Social i Solidària‒, el municipi que serà la seu de l‘associació i que, alhora, acollirà l’assemblea constituent ‒Barcelona‒ i el procediment electoral per escollir els representants de l’associació. Però en aquest any llarg no sols s’han fet trobades. Entremig hi ha hagut un munt d’hores dedicades per persones ─tècniques i polítiques─ de molts ajuntaments a una quinzena de reunions del Grup Impulsor o de la Comissió Promotora per definir com ha de ser la Xarxa a grans trets, per preparar les diferents trobades, per elaborar els estatuts i el pla de treball del 2017-2019, etc.\nEn el pla de treball d’aquest període, la XMESS es marca tres línies estratègiques d’actuació: ajudar a enfortir l’economia social i solidària a cada municipi, incidir i relacionar-se amb altres actors, i visibilitzar la Xarxa i les iniciatives relacionades amb l’àmbit per part dels seus membres.\nPer últim, el 17 de maig se celebra a Barcelona l’assemblea de constitució de la XMESS, que parteix inicialment de l’adhesió de 31 ajuntaments. Es tanca, així, la fase de constitució i la Xarxa continua caminant ara com a associació.\nProcés d’incorporació de nous municipis\nModel del certificat dels acords del ple\nModel d’acceptació dels representants\nNo es farà públic.


.: El nou bioterrorisme: "VIH-envenido a la vida real"\nPublicat per Yeral a 12:08\n9 d’octubre de 2009, a les 14:52\nOdi absolut a les falàcies!\n9 d’octubre de 2009, a les 17:31\nJo l'altre dia vaig anar al cinema i em vaig trobar una turmix amb sida al meu seient. Imaginació al poder.\nPerò s'ha d'estar alerta.\n9 d’octubre de 2009, a les 22:20\nNo es pot fer altra cosa contra aquests mails falsos com un 'billete de 24€ porque 20 es poco y 25 mucho' que ridiculitzar-los com fas tu. Hi ha gent que es pensa que posant un nom com el de Policia Nacional ja es converteix en un comunicat oficial.\nPerò bé, el que expliquen seria una gran putada, de ser cert.\n10 d’octubre de 2009, a les 0:27\nEi, Miniuesa, avui he recuperat una emissió de la segona hora que parlaven de tu.\n12 d’octubre de 2009, a les 17:39\nEls ionquins s'estan sofisticant. abans l'única preocupació que tenien era trobar el cavall suficient per col·locar-se, ara ja fan una agressiva crítica cinematogràfica.\n- T'ha agradat l'última del tarantino?\n- Doncs els infectem!\n14 d’octubre de 2009, a les 12:12\nTornen les llegendes urbanes de principis dels 80'?\n16 d’octubre de 2009, a les 17:08\nAquestos són els de l'Àntrax contingut als ciris de la basílica de Montserrat, tat?\n8 de novembre de 2009, a les 23:49


Primera acció del nou govern PSC al poble de Junqueras: despenjar estelades\nEl socialista Miguel Comino va ser investit dissabte alcalde de Sant Vicenç dels Horts (Baix Llobregat), el municipi on fa quatre anys Oriol Junqueras va arrasar i va revalidar la batllia que ocupava des del 2011.\nQuan encara no fa ni 48 h que els socialistes són a l'Ajuntament de Sant Vicenç dels Horts, ja han despenjat les estelades que onejaven a la plaça del Consistori, la plaça de la Vila. En el següent vídeo, al qual ha tingut accés ElNacional.cat, es pot observar com un treballador municipal despenja una estelada d'un fanal de la plaça. Segons fonts de l'Ajuntament, l'alcalde ha pres aquesta decisió per "respectar la neutralitat política".\nLes banderes no són l'única cosa que ha desaparegut; diumenge, a la façana del consistori, ja no hi havia el llaç groc ni la pancarta a favor de la llibertat dels presos polítics.\nEl PSC va ser la llista més votada el 26-M, amb només 66 vots més que Junts per Sant Vicenç-ERC de Maite Aymerich, que havia rellevat Junqueras en el càrrec a finals del 2015, i empatant-hi a 8 regidors. Tot i que per aritmètica no era necessari, Comino va accedir a l'alcaldia amb majoria gràcies als vots dels regidors de Ciutadans, amb qui han signat un pacte de governabilitat.\nELECCIONS 26-M VÍDEO: Junqueras es retroba amb Sant Vicenç dels Horts després d'un any i mig Carlota Camps\npresos polítics Apareix un ninot amb la cara de Junqueras penjat d'un pont a Sant Vicenç dels Horts Alba Solé


El Consell per la República impulsa el bloc per la ruptura\n[VÍDEO] Oriol Ponsatí-Murlà explica la manipulació contra Laura Borràs de la Sindicatura de Comptes\t[VÍDEO] Oriol Ponsatí-Murlà explica la manipulació contra Laura Borràs de la Sindicatura de Comptes\nL’independentisme ha desaparegut dels carrers no tan sols pel confinament obligat per la pandèmia de la covid-19 sinó també per la crisi de lideratge i d’estratègia de partits i entitats. La manca d’unitat estratègica i l’absència d’un objectiu compartit després del Primer d’Octubre ha fet que les mobilitzacions hagin anat minvant, tot i haver-se mantingut la repressió i la manca de solució política per als presos i exiliats. Aquesta setmana, al parlament, el president de la Generalitat, Quim Torra, ha ofert a ERC de tornar a organitzar un referèndum, però aquesta petició no passarà d’expressar un desig verbal, perquè no hi ha ningú a les institucions disposat a organitzar-lo.\nL’aturada forçosa de la pandèmia ha servit perquè el Consell per la República hagi avançat en la preparació de la campanya ‘Preparem-nos’, que va tenir el tret inicial en el multitudinari acte del 29 de febrer a Perpinyà. La reflexió del Consell és que la confrontació amb l’estat espanyol no la poden fer únicament les institucions, sinó que cal la implicació decidida de la societat civil en una estratègia de desobediència pacífica permanent i de llarga durada en el temps, fins a assolir l’objectiu de la independència. Aquesta estratègia ha de quedar plasmada en un document que es presentarà públicament la primera setmana de juliol en la primera reunió presencial del Consell per la República, a Bèlgica.\nLa iniciativa no és del president Carles Puigdemont, sinó que té un caràcter clarament transversal, perquè agrupa diferents actors de l’independentisme que volen crear un bloc de ruptura amb l’estat espanyol. Durant aquests mesos de confinament s’ha constituït un consell de redacció per a plasmar aquesta estratègia en un document. El consell està integrat pel president Carles Puigdemont, els consellers Clara Ponsatí i Toni Comín, Guillem Fuster, de Poble Lliure, Aurora Madaula, de Junts per Catalunya, Antoni Castellà, de Demòcrates, i Lluís Llach, com a independent. En el consell de redacció no hi ha ningú d’ERC, però el partit d’Oriol Junqueras sí que forma part del consell de govern, que és qui ha d’aprovar el document en una sessió presencial al juliol, així com l’ANC i la Intersindical.\nEl document té dues parts, segons que ha pogut saber VilaWeb. En la primera, s’hi analitza la trajectòria de l’independentisme aquests darrers anys, amb els encerts i fracassos que ha tingut, fins a la situació actual, de desorientació estratègica. La segona part defensa sense embuts de recuperar l’estratègia unilateral una vegada constatat el fracàs de la via del diàleg amb el govern espanyol. Concretament, s’apunta que cal actuar al revés de com s’ha fet aquests darrers dos anys: primer, aplicar una estratègia de desobediència a tots els nivells, des de la societat civil fins a les institucions, sense descartar un nou referèndum unilateral, per forçar l’estat a negociar. Però negociar des d’una posició de força, no pas de derrota.\nNo és un nou Tsunami Democràtic\nLa mobilització per la desobediència civil es faria mitjançant els consells locals per la República. Actualment, n’hi ha 150 de constituïts i els impulsors calculen que en seran 200 al juliol, en el moment de presentar la campanya ‘Preparem-nos’, que buscarà el suport d’altres entitats de la societat civil, com l’ANC. El mapa dels consells locals ja constituïts els podeu consultar ací. El Consell deixa molt clar que la campanya ‘Preparem-nos’ no té res a veure amb Tsunami Democràtic, organització clandestina amb l’objectiu de forçar el diàleg i que va desaparèixer quan es va crear la taula de diàleg entre el govern del PSOE i el govern català. El Consell té uns responsables que són públics i una implantació territorial que no és clandestina, perquè l’objectiu és impulsar la mobilització o la ‘resistència’ des de l’exili, on la justícia espanyola no té capacitat de fer arribar la repressió.\nEl Consell per la República ha fet autocrítica de l’experiència del referèndum de l’1-O, amb les coses positives que va tenir però també les mancances, sobretot a l’hora d’aplicar-ne el mandat. L’objectiu és que no es repeteixi, i l’estratègia ja no és passar de la llei a la llei, cosa que s’ha demostrat que a l’estat espanyol no és possible, perquè no és prou democràtic, i que caldrà combinar l’acció institucional amb la mobilització al carrer per forçar la ‘ruptura’ amb Espanya. El Consell augura una tardor ‘calenta’ amb la inhabilitació del president Quim Torra i amb els judicis als encausats per les protestes d’Urquinaona, que començaran a l’octubre. El Consell no vol que el debat sobre el calendari electoral afecti la mobilització, tot i que serà inevitable si el Suprem inhabilita el president Torra després de la citació que li ha donat per al 17 de setembre. La configuració del bloc de ruptura no equival automàticament a una candidatura electoral, perquè, tal com avisen els seus protagonistes, els qui l’integren tenen sensibilitats diverses, però sí que és el punt de partida d’una unitat estratègica a la qual es pot sumar tot l’independentisme.


En aquest apartat hi ha la documentació relacionada amb l’organització i el funcionament del campus de l’Alimentació de Torribera. Hi trobareu, doncs, els convenis amb les institucions promotores del projecte de campus, els acords i els convenis amb altres institucions, fundacions i entitats, els acords que la UB ha establert amb altres universitats a través del campus, i les normatives específiques de funcionament de l’activitat del campus. Així mateix, hi podeu trobar documentació estratègica del campus (plans directors), documentació històrica rellevant i documents relacionats amb la història de la Fundació CESNID.\nUn apartat especial és el dels convenis amb el sector empresarial, relacionat amb les pràctiques externes i altres acords acadèmics.\nEl primer apartat es dedica a l’arxiu de les actes de les diferents comissions —el Consell del campus, el Consell d’Estudiants i els equips de Direcció—, i el segon es dedica a l’arxiu de documents, presentacions o conferències i articles relacionats amb les funcions i els objectius del campus de l’Alimentació.\nAixí mateix, hi ha un apartat amb la documentació, els tríptics i els avisos de funcionament relacionats amb l’activitat docent. Els articles d’opinió i els articles relacionats amb l’alimentació, d’interès per a l’evolució del projecte, s’arxiven en aquest mateix apartat. També hi tenen espai els documents externs que es considerin d’interès per a la vida del campus.\nFinalment, cal dir que la documentació relacionada amb l’activitat de recerca i transferència dels grups del campus és als apartats corresponents de Recerca i Transferència i a l’espai dedicat a l’Institut de Recerca en Nutrició i Seguretat (INSA).\nConvenis institucionals del recinte de Torribera\nConveni de la Diputació de Barcelona i la Universitat de Barcelona, de 25 d’abril de 2007\nAnnex XI al Conveni 2007 entre la Diputació de Barcelona i la Universitat de Barcelona, de 2 d’agost de 2010\nInstitucions i fundacions\nConveni de col·laboració amb la Fundació Triptolemos\nConveni de col·laboració amb la Fundació Alícia\nConveni de colaboració amb la Fundació elBulli\nConveni de col·laboració amb la Universitat Rovira i Virgili\nConveni de colaboració amb la Universitat Politècnica de Catalunya (UPC)\nConvenis de creació de càtedres d’empreses\nConvenis de pràctiques externes (a través de la Facultat de Farmàcia)\nDocuments i normatives del campus\nDocuments de nomenaments de càrrecs\nDocument Proposta de model organitzatiu per al campus de l’Alimentació de Torribera de la Universitat de Barcelona\nNormatives de seguretat als laboratoris docents\nActes de les reunions de la Direcció del campus\nActes de les reunions de la Coordinació amb la Facultat de Farmàcia\nActes de les reunions de la Comissió Gestora (2008-2012)\nActes de les reunions del Consell d’Estudis\nActes del Consell d’Estudiants del campus de l’Alimentació\nMemòria Facultat de Farmàcia i Ciències de l'Alimentació 2019-20\nMemòria Facultat de Farmàcia i Ciències de l'Alimentació 2018-19\nMemòria Facultat de Farmàcia i Ciències de l'Alimentació 2017-18\nMemòria Facultat de Farmàcia i Ciències de l'Alimentació 2016-17\nMemòria Facultat de Farmàcia i Ciències de l'Alimentació 2015-16\nMemòria Facultat de Farmàcia 2014-15\nMemòria Campus de l' Alimentació 2013-14\nMemòria Facultat de Farmàcia 2013-14\nMemòria UB 2013\nMemòria INSA 2013\nMemòria UB-Bullipedia 2013\nÀmbit de l’alimentació\nÀmbit de divulgació del campus\nPla de vinculació i relació amb la ciutadania (Pla de comunicació)\nPla local de la formació professional i permanent de Santa Coloma de Gramenet (juny de 2012)\nInnovació al sector agroalimentari 2012\nCatalunya, primer clúster regional agroalimentari d’Europa\nPla estratègic d’R+I+T agroalimentari 2012-2016


Malestar veïnal per la pujada de sous de l'equip de govern de Gimenells\nActualitzada 09/11/2020 a les 10:10\n© Vista de Gimenells\nLa pujada de sous ratificada divendres pel nou equip de govern de Gimenells ha provocat malestar entre molts veïns de la població. Critiquen que sigui el primer que han fet després de la moció de censura del 22 d’octubre que va apartar de l’executiu municipal Som Poble, que va guanyar les eleccions municipals, després del pacte entre PSC i PP per compartir l’alcaldia (vegeu SEGRE d’ahir).\nA més, també qüestionen les quanties de les remuneracions ja que consideren que s’han triplicat respecte al que cobraven els anteriors edils. El nou equip de govern ha creat una junta de govern que l’oposició i molts veïns creuen innecessària, la qual cosa justifica que passin a rebre gairebé 40.000 euros davant els 13.100 de l’anterior equip. Aquesta qüestió ha dividit encara més els habitants d’aquest municipi del Segrià ja que n’hi ha que donen suport al nou consistori perquè addueixen que la dedicació a les tasques municipals ha augmentat sensiblement.\nEn aquest sentit, el nou alcalde, Iván Alcolea (PSC), va puntualitzar que la seua dedicació és gairebé completa i que no cobra més que altres antecessors en el càrrec. Va subratllar que els sous els sufraga la Generalitat.


Conquesta i ocupació romana - Alcudia Mallorca\nL'any 123 aC el Senat de Roma organitza una expedició dirigida per Quint Cecili Metel, a qui posteriorment es va denominar “el Baleàric”, a fi de conquerir les Illes Balears i posar fi així als actes de pirateria que tenien lloc en les costes insulars freqüentades per un creixent comerç marítim romà.\nLa irrupció de la cultura llatina, no sols a Pol•lèntia sinó a tota l'illa, va suposar la incorporació a una unitat d'organització superior, la Roma Republicana.\nHem de suposar que la fundació de Pol•lèntia va anar acompanyada en tot moment dels rituals de fundació corresponents, dirigits per l'àugur, i que el seu desenvolupament urbanístic tal com demostren les fonts arqueològiques va estar subjecte a un pla prèviament estipulat. El resultat va ser una ciutat planificada, amb carrers cuidats, clavegueres, fins i tot subministrament d'aigua potable. Pol•lèntia va tenir el seu màxim desenvolupament durant els segles I i II dC amb la construcció del Teatre als afores de la ciutat, devora el que va ser el seu port.\nA partir del segle III dC i coincidint amb la crisi general de l'imperi, la ciutat inicia un lent retrocés que la porta al seu abandó ja en època tardana.\nLa cultura llatina va deixar la seua empremta a tot el Mediterrani. La nostra llengua, el català, el dret, els usos i costums que perduren fins avui són bona prova d'això.\nLa Ciutat de Pol•lèntia és un referent obligat per comprendre el procés de romanització de les illes Balears i constitueixen un únicum en el conjunt de l'arqueologia balear ja des del segle XVII, amb la primera troballa fortuïta, fins a l'actualitat amb les campanyes d'excavació que anualment es duen a terme en el jaciment i que ens acosten un poc més al seu coneixement.\nHorari de visitas\nDissabtes i diumenges obert de 10'00 a 14'00 h.\nDe Maig a Septembre\nObert de dimarts a diumenge de 9'30 a 20'00h\nMuseu Monogràfic de Pol•lèntia\n- La Portella està a l'avinguda del Príncep d'Espanya devora l'Església de Sant Jaume, del centre d'Alcúdia.\n- El Museu Monogràfic de Pol•lèntia està al carrer de Sant Jaume, 30; dins el nucli històric.\nAutocars Mallorca direcció Alcúdia Centre\nIndicar al taxista per Alcúdia Centre / Pol•lèntia


Gentussa com nosaltres (Sebastià Alzamora)\nSEBASTIÀ ALZAMORA | 13/10/2015 19:57\nEscric aquestes ratlles la tarda d’aquest dimarts 13 especialment atziac, mentre l’exvicepresidenta Joana Ortega declara davant del Tribunal Superior de Justícia després que al matí ho hagi fet la consellera Irene Rigau. El plat fort arribarà demà dijous, quan se li faci retre comptes a la justícia ni més ni menys que al president de la Generalitat, Artur Mas, justament el dia, fixi’s quines coses, que serà el setanta-cinquè aniversari de l’afusellament d’un seu antecessor en el càrrec, Lluís Companys. Les acusacions de què han de respondre són especialment absurdes, perquè tenen totes a veure amb la convocatòria del 9-N, que els mateixos que ara volen presentar com a motiu de delicte en el seu moment ho presentaven com una botifarrada. Déu n’hi do com es posen per unes botifarres, doncs. No han dit res encara de les calçotades, però hem de suposar que tot arribarà.\nEl Día de la Hispanidad va costar vuit-cents mil euros, que ni vostè ni jo no els guanyem cada setmana, gastats en una desfilada militar. Hi ha qui afirma una vegada i una altra, fins a una certa nàusea, que les manifestacions de l’Onze de Setembre fan pensar en les posades en escena del feixisme. No sé què deuen pensar aquests esperits tan delicats quan veuen desfilar milers d’oficials de l’exèrcit espanyol pel bell centre de Madrid i sota l’atenta i complaguda mirada de les màximes institucions espanyoles, per acomiadar-se finalment amb una exhibició d’avionets de guerra, com dient que hi ha ganes de fer-los servir. Dec ser estrany, però a mi tota aquesta posada en escena no tan sols em recorda èpoques antigues sinó que em remet a les imatges que solem rebre de Corea del Nord. Pel que fa a la cabra (en realitat un cabrit), espero que no en donessin compte amb allioli.\nPer si no n’hi havia prou amb els fastos oficials, els grupuscles de torn de l’extrema dreta, més inflats que un gall de panses, exhortaven qui els volgués escoltar a declarar l’estat de setge, agafar les armes o agredir el fotoperiodista Jordi Borràs, tres opcions ideals dins un menú feixista que de moment no hem sentit que es condemni des de cap instància judicial ni política espanyola. Es veu que el ministre Fernández Díaz no pateix perquè cap família catalana es pugui fracturar durant el proper dinar de Nadal quan algun dels seus membres brami “ acabemos con esa gentuza ”.\n“ Esa gentuza ” tornem a ser vostè i jo, i tot aquell que hagi tingut la gosadia de defensar la legitimitat i fins i tot la necessitat democràtica d’un referèndum a Catalunya. “ Esa gentuza ” són més de dos milions tres-cents mil ciutadans de Catalunya que el 9 de novembre varen acudir a les urnes, ni que fossin simbòliques, com l’explorador s’atansa al miratge d’un llac enmig del desert. “ Esa gentuza ” som tots nosaltres, i ahir vàrem ser representats per dues dones anomenades Irene Rigau i Joana Ortega, i demà ho serem per un home que es diu Artur Mas. Ni aquestes persones, que són gent allò que se’n diu d’ordre, es devien pensar mai passar pel tràngol que se’ls jutgés com a delinqüents. I humilment un servidor, que no m’hauria imaginat mai ser-ne partidari, em sento obligat, per pura dignitat civil, a donar-los sincerament les gràcies per la seva enteresa.